സംസ്ഥാനത്ത് സ്കൂളുകളും തുറക്കുന്നു തീരുമാനം അവലോകനയോഗത്തില്, ഹോട്ടലുകളില് ഇരുന്ന് കഴിക്കാന് അനുമതിയില്ല തിരുവനന്തപുരം: സംസ്ഥാനത്ത് സ്കൂളുകള് തുറക്കാനുള്ള മുന്നൊരുക്കങ്ങളുമായി സര്ക്കാര്. എപ്പോള് തുറക്കുമെന്നതില് മുഖ്യമന്ത്രി തീരുമാനം പ്രഖ്യാപിക്കും. നവംബര് ഒന്ന് മുതല് തുറക്കുമെന്നാണ് സൂചന. ഇന്ന് ചേര്ന്ന കൊവിഡ് അവലോകന യോഗത്തിലാണ് ഇത് സംബന്ധിച്ച തീരുമാനം ഉണ്ടായത്. കോളേജുകള് തുറക്കുന്നതിന് പിന്നാലെ സ്കൂളുകള് തുറക്കാന് ഒരുങ്ങുകയാണ് സര്ക്കാര്. ഒന്നരവര്ഷമായി അടഞ്ഞ് കിടക്കുന്ന സ്കൂളുകളില് മുന്നൊരുങ്ങള് തുടങ്ങാന് തീരുമാനമായി. എന്നാല് എപ്പോള് മുതല് സ്കൂളുകള് തുറക്കുമെന്നതിലാണ് അനിശ്ചിതത്വം. മുഖ്യമന്ത്രിയുടെ നേതൃത്വത്തിലുള്ള ഉന്നതതല സമിതിയാണ് തീയതിയില് തീരുമാനമെടുക്കുക. ഒക്ടോബര് ആദ്യ വാരമാണ് നിയന്ത്രണങ്ങളോട് കോളേജുകള് തുറക്കുന്നത്. കുറച്ചുകൂടി സാവകാശമെടുത്ത ശേഷം നവംബര് ആദ്യമോ പകുതിയോടെയോ സ്കൂളുകള് തുറക്കാനാകുമോ എന്നാണ് സര്ക്കാര് ആലോചിക്കുന്നത്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona